**Gyári felszerelésű Hankook abroncsok az Audi Q8 sorozatának modelljein**

**Az Audi Q8 modelljei is a Hankook több méretben elérhető abroncsain gördülnek ki a gyárból. A Hankook SUV-kre tervezett Ventus és Winter i\*cept, valamint Dynapro abroncsai kerülnek eredeti alkatrészként az ingolstadti prémium autómárka vezető szabadidőautó-modelljére. A Ventus S1 evo 3 SUV és a Winter i\*cept evo 2 SUV abroncsokat elsősorban az európai útviszonyokra tervezték, míg a Dynapro HP 2 Plus abroncsa az észak-amerikai piac igényeinek felel meg.**

***Neu-Isenburg, Németország, 2019. szeptember 18.*** – A prémium abroncsgyártó Hankook látja el abroncsokkal a gyárból kigördülő új Audi Q8 modelleket. Az ingolstadti székhelyű autógyártó Q-családját progresszív dizájn és úttörő technológiai megoldások jellemzik. Az Audi Q8 nyolcszögletű „single frame” hűtőrácsa a sikeres Audi Ur-Quattro modelljén alapszik. Az új SUV-kupé belső tere tágas, luxusszínvonalú és széles körű hálózati kapcsolatokkal rendelkezik. A high-tech navigációs rendszer, a hangvezérlés, a 20-22 colos Hankook abroncsokkal ellátott agilis karosszéria teszi dinamikussá az Audi Q8 sorozat járműveit, amelyet kifejezetten mindennapi használatra terveztek.

Három Hankook abroncstípus kerül a négyajtós SUV-kupékra: az ultramagas teljesítményt biztosító Ventus S1 evo 3 SUV nyári, valamint a Winter i\*cept evo 2 SUV téli abroncsai 285/45 R21 113 Y XL és V XL futófelülettel; valamint a Dynapro HP 2 Plus 275/50 R20 113H X, 285/45 R21 113H XL és 285/40 R22 110H XL méretű abroncsai. Ez a lista a későbbiekben még bővülni fog.

„Nagy örömmel tölt el minket, hogy az új Audi modellhez ismét a mi termékünket választották” – mondta Kim Han-Jun, a Hankook Tire Europe elnöke. „Az Audi hosszútávú partnereként büszkék vagyunk arra, hogy a Hankookot választották ki a Q-sorozat legújabb modelljének hivatalos abroncsbeszállítójaként. Külön büszkeségre ad okot az a tény is, hogy abroncsaink széles választéka kerül a Q8-család modelljeire világszerte.

A Hankook abroncsai tökéletes megoldást kínálnak az agilis kormányozhatóság és dinamikus vezetés kedvelőinek: „A fejlesztés egyik központi kérdése természetesen az abroncs kialakítása volt. A nagyobb SUV-k esetében nagyobb járműsúllyal is kell számolni, az ebből eredő nagyobb terhelési index pedig nem mehet a sebesség kárára, így az abroncs tervezése kulcsfontosságú lépésnek számított. Ezen felül különösen nagy figyelmet szenteltünk a kérdéses járművek jellemzőire mind nedves, mind száraz körülmények között” – magyarázza Klaus Krause, a Hankook Európai Kutatási és Fejlesztési Központjának vezetője.

A Ventus S1 evo 3 tervezésekor peremmag-kitöltőt használtak, egy speciális nylon anyagot, ami szilárdabbá teszi az oldalfalakat.

A kétrétegű szövetváz és az aramid kompozit szövet – a korábban használt anyagokkal szemben – akár 60%-kal is csökkentheti az abroncs gördülőkerületének eldeformálódását magas és nagyon magas sebesség (több mint 300 km/h) mellett. Ez növeli a vezetési stabilitást és az abroncsok élettartamát is, hiszen kevesebb hő termelődik, így az abroncsok tapadása megbízhatóan magas marad minden hőmérsékleti körülmények között. A száraz és nedves körülmények között egyaránt sportosan dinamikus teljesítményt pedig a futófelülethez használt, nagy teljesítményű, természetes gyantákat tartalmazó keverék biztosítja.

###

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 21.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire.com/hu)/hu

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Pacsirszky Attila**  kommunikációs asszisztens  Tel.: +36 25 556 091  [pacsirszky@hankooktire.com](mailto:pacsirszky@hankooktire.com) | **Boda Bence**  kommunikációs asszisztens  Tel.: +36 25 556 096  [bence.boda@hankooktire.com](mailto:bence.boda@hankooktire.com) |